****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

Daugavpilī

2022.gada 9.jūnijā  **Nr.379**

 (prot. Nr.19, 13.§)

**Par tiesībām piemērot nekustamā īpašuma nodokļa atvieglojumu**

**Latgales speciālās ekonomiskās zonas kapitālsabiedrībai – SIA „SMD Baltic”**

Saskaņā ar likuma “Par nekustamā īpašuma nodokli” 1.panta pirmo daļu, 2.panta pirmo daļu, otro daļu, sabiedrība ar ierobežotu atbildību “SMD Baltic” (turpmāk – SIA „SMD Baltic”), reģistrācijas Nr.41503077263, ir reģistrēta Daugavpils pilsētas pašvaldības (turpmāk – Pašvaldība) nekustamā īpašuma nodokļa administrēšanas datu bāzē, kā nodokļa maksātājs par nekustamo īpašumu Valkas ielā 2B, Daugavpilī, kadastra Nr.0500 006 0706 (turpmāk – nekustamais īpašums).

2019.gada 25.martā starp Latgales plānošanas reģiona Latgales speciālās ekonomiskās zonas pārvaldi (turpmāk – pārvalde) un SIA „SMD Baltic” tika noslēgts līgums Nr.2.12.2/3 „Par ieguldījumu veikšanu” (turpmāk – līgums Nr.2.12.2/3). Ieguldījumu projekts tika īstenots SIA „SMD Baltic” piederošajā nekustamajā īpašumā.

2019.gada 28.martā SIA „SMD Baltic” izsniegta pārvaldes atļauja Nr.2.12.3/15 „Par tiesībām piemērot tiešo nodokļu atvieglojumus Latgales speciālās ekonomiskās zonas kapitālsabiedrībai – SIA „SMD Baltic”” (turpmāk – atļauja Nr.2.12.3/15).

Atbilstoši līguma Nr.2.12.2/3 2.1.punktā noteiktajam SIA „SMD Baltic” faktiski veiktā ilgtermiņa ieguldījumu summa sastādīja 148 500,00 EUR, līdz ar to SIA „SMD Baltic” piemērojamā maksimālā tiešo nodokļu atlaižu summa sastādīja 81675,00 EUR apmērā (līguma Nr.2.12.2/3 2.4.pukts). Līguma Nr.2.12.2/3 2.5.punkts nosaka, ka piemērojamā atbalsta procenta piemērošana notiek līdz brīdim, kad sasniegts līguma 2.4.punktā noteiktais piemērojamais maksimālais tiešo nodokļu atlaižu apmērs attiecībā pret uzkrāto ieguldījumu summu, bet ne ilgāk kā līdz 2035.gada 31.decembrim.

SIA „SMD Baltic” kopš 2019.gada 1.aprīļa jau tika piešķirti nekustamā īpašuma nodokļa atvieglojumi kopsummā 3503,41 EUR. 2022.taksācijas gadā SIA „SMD Baltic” tika piešķirti nekustamā īpašuma nodokļa atvieglojumi 1116,79 EUR, tas ir, 80 % apmērā no aprēķinātās 2022.gadam nekustamā īpašuma nodokļa summas 1395,99 EUR.

Pašvaldībā tika saņemts SIA „SMD Baltic” 2022.gada 3.februāra iesniegums, kurā lūgts atbilstoši likuma „Par nodokļu piemērošanu brīvostās un speciālajās ekonomiskajās zonās” 6.panta otrajai daļai piešķirt nekustamā īpašuma nodokļa atvieglojumu 20% apmērā no 2022.gadā aprēķinātās nekustamā īpašuma nodokļa summas.

Saskaņā ar likuma „Par nodokļu piemērošanu brīvostās un speciālajās ekonomiskajās zonās” 6.panta otro daļu ar pašvaldības lēmumu zonas vai licencēta kapitālsabiedrība par tās īpašumā, tiesiskajā valdījumā esošo vai lietošanā piešķirto nekustamo īpašumu, kas atrodas zonas vai brīvostas teritorijā, ir tiesīga saņemt nekustamā īpašuma nodokļa atlaidi līdz 20 procentiem no aprēķinātās (bez citu atlaižu piemērošanas) nodokļa summas.

Pamatojoties uz likuma „Par pašvaldībām” 14.panta pirmās daļas 3.punktu, likuma “Par nodokļu piemērošanu brīvostās un speciālajās ekonomiskajās zonās” 6.panta otro daļu, 8.panta pirmo, piekto, sesto, septīto, astoto un devīto daļu, ņemot vērā Daugavpils domes Finanšu komitejas 2022.gada 2.jūnija sēdes atzinumu, atklāti balsojot: PAR – 14 (P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Noteikt, ka Latgales speciālās ekonomiskās zonas kapitālsabiedrība – sabiedrība ar ierobežotu atbildību „SMD Baltic”, reģistrācijas Nr.41503077263, par tās īpašumā esošo nekustamo īpašumu Valkas ielā 2B, Daugavpilī, kadastra Nr.0500 006 0706, kas atrodas zonas teritorijā, ir tiesīga saņemt likuma „Par nodokļu piemērošanu brīvostās un speciālajās ekonomiskajās zonās” 6.panta otrajā daļā paredzēto nekustamā īpašuma nodokļa atlaidi 20 procentu apmērā no 2022.gadā aprēķinātās nekustamā īpašuma nodokļa summas.

2. Atļaut sabiedrībai ar ierobežotu atbildību „SMD Baltic” piemērot nekustamā īpašuma nodokļa atlaidi 20 procentu apmērā nākamajos taksācijas gados līdz brīdim, kad tiks sasniegts piemērojamais maksimālais tiešo nodokļu atlaižu apmērs, bet ne ilgāk kā līdz 2035.gada 31.decembrim.

Domes priekšsēdētājs A.Elksniņš